bolesť pri kašli
Mam potvrdeny covid a mam dusivy a drazdivy kasel a vykasliavam hlieny. Ale 2 den po potvrdeni covidu, mam pri kaslani bolest v hrudniku a nachrbte medzi lopatkami. Viete mi poradit ci je to pri covide normalne a co by mi pomohlo, alebo ci sa mam niecoho obavat, alebo to prejde samo.dakujem.
obrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách. Kašeľ je v tomto prípade jedinou a základnou cestou ako sa hlien dostane von z organizmu.
Bolesť na hrudníku a medzi lopatkami sa môže vyskytovať v dôsledku namáhania pri vykašliavaní. Avšak môže mať aj inú príčinu, napríklad prebiehajúci zápal, prípadne kardiovaskulárny problém.
Ak bolesť na hrudi sprevádzajú tieto príznaky, je dôležité okamžite vyhľadať lekársku pomoc: závažná bolesť na hrudi, ktorá neprechádza alebo sa zhoršuje,  ťažkosti s dýchaním, bolesti v iných častiach tela, mdloba, či slabosť.
.
Žiaľ v našej kompetencii nie je zistiť konkrétnu príčinu Vašich problémov. Pre zistenie konkrétnej príčiny je potrebné lekárske vyšetrenie. Preto Vám odporúčam konzultáciu s lekárom. Ten rozhodne o ďalšom postupe.
Vrámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra.
Prajem Vám skoré uzdravenie.
S pozdravom
PharmDr. Patrícia Čečková